රජයේ විශ්‍රාමිකයින්ට පැරණි ක්‍රමයටම විශ්‍රාමික පාරිතෝෂික ගෙවීම අද (7) ඇරැඹෙන බව විශ්‍රාම වැටුප් අධ්‍යක්ෂ ජනරාල් සුනිල් හෙට්ටිආරච්චි මහතා පවසයි.සතියක් ඇතුළත සියලු පාරිතෝෂික ගෙවීම් අවසන් කිරීමට අවශ්‍ය කටයුතු යොදා ඇති බවද අධ්‍යක්ෂ ජනරාල් වරයා කියයි.මේ වන විට පාරිතෝෂික දීමනා හිමිකම් ලබා සිටින විශ්‍රාමිකයන් සංඛ්‍යාව පහළොස් දහසක් (15000) පමණ වන බවද දෙපාර්ථමේන්තුව පෙන්වා දෙයි.මෙම පාරිතෝෂික දීමනා බැංකු මගින් ගෙවීමට ගෙන තිබූ තීරණය අහෝසි කොට විශ්‍රාමිකයන්ගේ හඬට කන් දෙමින් පැරණි ක්‍රමයටම පාරිතෝෂික දීමනා ගෙවීමට අදාළ චක්‍ර‍ලේඛය පසුගිය 19 දා නිකුත් කරනු ලැබිණි.